नानी देवती (गुजरात) -  कांग्रेस उपाध्यक्ष राहुल गांधी ने मिशन गुजरात में पूरी ताकत झोंक दी है। कांग्रेस उपाध्यक्ष राहुल गांधी ने शुक्रवार को मोदी सरकार पर जमकर हमला बोला। उन्होंने आरोप लगाया कि केंद्र की नरेंद्र मोदी सरकार ने भाजपा अध्यक्ष अमित शाह के बेटे जय शाह की कंपनी के कथित घोटाले तथा राफेल लड़ाकू विमान सौदे की गड़बड़ी के मुद्दों को उठाए जाने के डर से संसद का शीतकालीन सत्र टाल दिया है। श्री गांधी ने यहां दलित समुदाय की एक सभा में कहा कि संसद का शीतकालीन सत्र हर साल नवंबर में होता है, पर इस बार यह गुजरात चुनाव से पहले नहीं होगा। सरकार ने संसद को बंद कर रखा है। मोदी जी नहीं चाहते कि चुनाव से पहले जय शाह की कंपनी या राफेल विमान सौदे के बारे में संसद में चर्चा हो। राहुल ने चुनौती भरे लहजे में कहा कि हर दम इन लोगों का बयान आता है कि संसद में यह कहेंगे वह कहेंगे। अरे खोलिए तो संसद को। मैं भी दो तीन बातें रखना चाहता हूं, राफेल सौदे के बारे में, जय शाह के बारे में और डोकलाम के बारे में। पर देख लेना ये लोग गुजरात चुनाव से पहले संसद का सत्र नहीं शुरू करेंगे। राहुल शुक्रवार को महात्मा गांधी की जन्मस्थली पोरबंदर पहुंचे। यहां उन्होंने एक जनसभा को संबोधित करते हुए नोटबंदी और किसानों से जुड़े मुद्दों को लेकर मोदी सरकार पर जमकर हमला बोला। राहुल ने कहा कि नोटबंदी के समय जब आप लाइन में लगते थे, तब क्या किसी सूट-बूट वाले को देखा था? मैं बताता हूं क्यों नहीं देखा, क्योंकि वे पहले से ही बैंक के अंदर पीछे से घुस के एसी में बैठे थे।
 
नानी देवती - कांग्रेस उपाध्यक्ष राहुल गांधी ने मिशन गुजरात में पूरी ताकत झोंक दी है। कांग्रेस उपाध्यक्ष राहुल गांधी ने शुक्रवार को मोदी सरकार पर जमकर हमला बोला। उन्होंने आरोप लगाया कि केंद्र की नरेंद्र मोदी सरकार ने भाजपा अध्यक्ष अमित शाह के बेटे जय शाह की कंपनी के कथित घोटाले तथा राफेल लड़ाकू विमान सौदे की गड़बड़ी के मुद्दों को उठाए जाने के डर से संसद का शीतकालीन सत्र टाल दिया है। श्री गांधी ने यहां दलित समुदाय की एक सभा में कहा कि संसद का शीतकालीन सत्र हर साल नवंबर में होता है, पर इस बार यह गुजरात चुनाव से पहले नहीं होगा। सरकार ने संसद को बंद कर रखा है। मोदी जी नहीं चाहते कि चुनाव से पहले जय शाह की कंपनी या राफेल विमान सौदे के बारे में संसद में चर्चा हो। राहुल ने चुनौती भरे लहजे में कहा कि हर दम इन लोगों का बयान आता है कि संसद में यह कहेंगे वह कहेंगे। अरे खोलिए तो संसद को। मैं भी दो तीन बातें रखना चाहता हूं, राफेल सौदे के बारे में, जय शाह के बारे में और डोकलाम के बारे में। पर देख लेना ये लोग गुजरात चुनाव से पहले संसद का सत्र नहीं शुरू करेंगे। राहुल शुक्रवार को महात्मा गांधी की जन्मस्थली पोरबंदर पहुंचे। यहां उन्होंने एक जनसभा को संबोधित करते हुए नोटबंदी और किसानों से जुड़े मुद्दों को लेकर मोदी सरकार पर जमकर हमला बोला। राहुल ने कहा कि नोटबंदी के समय जब आप लाइन में लगते थे, तब क्या किसी सूट-बूट वाले को देखा था? मैं बताता हूं क्यों नहीं देखा, क्योंकि वे पहले से ही बैंक के अंदर पीछे से घुस के एसी में बैठे थे।